ЛИЦЕНЗИОННО СПОРАЗУМЕНИЕ ЗА СОФТУЕР

----ВИЕ, КРАЙНИЯТ ПОТРЕБИТЕЛ, ТРЯБВА ДА ИЗПОЛЗВАТЕ ТОЗИ СОФТУЕР („СОФТУЕРЪТ“) СЪГЛАСНО УСЛОВИЯТА НА ТОВАСПОРАЗУМЕНИЕ.
ЧРЕЗ ЗАРЕЖДАНЕТО НА СОФТУЕРА НА КОЙТО И ДА БИЛО КОМПЮТЪР ВИЕ СЕ СЪГЛАСЯВАТЕ ДА БЪДЕТЕ ОБВЪРЗАНИ ОТ НАСТОЯЩИТЕ УСЛОВИЯ. АКО НЕ ПРИЕМАТЕ УСЛОВИЯТА НА НАСТОЯЩОТО СПОРАЗУЕНИЕ, НЕ МОЖЕТЕ ДА ЗАРЕЖДАТЕ ТОЗИ СОФТУЕР НА НИКАКЪВ КОМПЮТЪР.

Предоставяне на лиценз
Софтуерът е лицензиран за използване от Вас за оборудването, опаковано със Софтуера, или предвидено от неговия доставчик („оборудването“). Имате право да използвате „Софтуера“ на всеки компютър, който позволява електронен достъп до оборудването. Нямате право да отдавате под наем или да заемате Софтуера, или да прехвърляте правата си по този лиценз на трети страни.

Приемане
Счита се, че чрез зареждането на Софтуера на който и да било компютър, Вие приемате условията на настоящото Споразумение.

Срок
Този лиценз е валиден до прекратяването му. Лицензът се прекратява при неспазване на условията на настоящото Споразумение. При прекратяване Вие се съгласявате да унищожите всички копия на Софтуера и неговата документация. 

Собственост на Софтуера 
Вие притежавате, ако има такива, само магнитните носители, на които е доставен Софтуерът. Изрично условие на настоящото Споразумение е, че правото и собствеността на Софтуера се запазват от неговите собственици.

Копиране
Софтуерът и неговата документация са обект на авторски права.
Не можете да правите никакви копия, нито да карате други лица да правят копия на Софтуера, освен копията, необходими за лицензираната употреба и едно копие за оперативна сигурност. Всички такива копия са предмет на условията на настоящото Споразумение.
Нямате право да променяте, адаптирате, обединявате, превеждате, извършвате реверсивно инженерство, декомпилирате, демонтирате или създавате производни на базата на целия или каквато и да било част от Софтуера или свързаната с него документация.
Възможно е да ви се търси законова отговорност за всякакви нарушения, неразрешено прехвърляне, възпроизвеждане или използване на Софтуера или неговата документация.

Ограничения на гаранцията
На първоначалния купувач се предоставя гаранция за носителя, ако има такъв, а не за съдържащия се в него Софтуер, срещу дефекти в материала и изработката за период от една година от датата на първоначалната покупка. Дефектният носител подлежи на замяна при връщане на Вашия доставчик с предплатени пощенски разходи, заедно с копие от разписката за покупката.
ТЕЗИ ПРАВА СА ИЗКЛЮЧИТЕЛНО И САМО ЗА ВАШЕ УДОВЛЕТВОРЕНИЕ, БИЛО ТО ПРИ ПРАВОНАРУШЕНИЕ, ПО ДОГОВОР ИЛИ ДР. В НИКАКЪВ СЛУЧАЙ ДОСТАВЧИКЪТ, СОБСТВЕНИКЪТ НА СОФТУЕРА ИЛИ ЛИЦЕНЗОДАТЕЛИТЕ НЕ НОСЯТ ОТГОВОРНОСТ ЗА ЩЕТИ (ВКЛЮЧИТЕЛНО ЗА
ЗАГУБА НА ИНФОРМАЦИЯ, ПЕЧАЛБИ, СПЕСТЯВАНИЯ ИЛИ ПРЕКЪСВАНЕ НА БИЗНЕСА, ИЛИ ДРУГИ ПРЕКИ, НЕПРЕКИ, СЛУЧАЙНИ ИЛИ СПЕЦИАЛНИ ЩЕТИ), ПРОИЗТИЧАЩИ ОТ СОФТУЕРА ИЛИ ИЗПОЛЗВАНЕТО МУ, ИЛИ ОТ НЕВЪЗМОЖНОСТТА ЗА ИЗПОЛЗВАНЕ НА СОФТУЕРА.

Експортно законодателство
Вие приемате, че износът на Софтуера се регулира от законите за контрол на износа на САЩ и други страни. Вие се съгласявате да спазвате всички подобни закони за контрол върху износа.

Приложимо законодателство и юрисдикция
Ако някоя разпоредба или част от настоящото Споразумение се окаже незаконна, невалидна или неприложима, останалите разпоредби остават в пълна сила и действие. Настоящото Споразумение се подчинява на законодателството на Калифорния, САЩ, и попада под юрисдикцията на федералните окръжни съдилища за Централния район на Калифорния от съдия, а не от жури.